VS002617
Datum: 2006-08-18T02:00:00.000+02:00
datum_sodbe_i_stopnje: 2012-07-04T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti - skaženost
skupina: poškodbe glave in možganov in njihove posledice - poškodbe rok in ramenskega obroča in njihove posledice - poškodbe hrbtenice in reber in njihove posledice - poškodbe prsne in trebušne votline in njihove posledice - poškodbe okolčja in stegnenice in njihove posledice - poškodbe skočnega sklepa in stopala in njihove posledice - poškodbe kože in njihove posledice
fischer: hudi primeri
odskodnina: 52.000 EUR
opombe: II Ips 273/2013 Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 40 do 45 let

Škodni dogodek

Prometna nesreča - sopotnik v motornem vozilu, ki je bilo udeleženo v trčenju.

Poškodba

Globoka nezavest, odrgnine, buške na glavi, otekanje, zlom prvega rebra na levi, delna poškodba živčnega pleteža na levi nadlahti, poškodba lateralnih in posteriornih vlaken, manjša prizadetost medialnega fascikla, odprt večkosovni zlom desne podlahti, večkosovni zlom podlahtnice in koželjnice, zlom baze druge dlančnice, poškodba sedlastega sklepa palca desne roke, udarnina desnega in v manjši meri tudi levega pljučnega krila, večkosovni zlom leve stegnenice v srednji tretjini, zlom na vrhu notranjega desnega gležnja. Posledično je prišlo do pljučnice, postkomocijskega sindroma in lažje depresije.

Zdravljenje je trajalo dobrih 8 mesecev.

## Telesne bolečine

30.000 EUR Hude telesne bolečine - 1 teden, srednje hude telesne bolečine - 2 tedna, lahke telesne bolečine - 2 meseca, občasne hude telesne bolečine - 1 mesec, občasne srednje hude telesne bolečine - 2 do 3 mesece, občasne lahke telesne bolečine - do konca zdravljenja; srednje hude bolečine trpi še vedno ob daljši hoji, napornejšem soročnem delu, dvigovanju in prenašanju bremena.

#### Hospitalizacija

49 dni (od tega 21 na intenzivni negi), 2 operaciji v splošni anesteziji.

#### Ambulantno zdravljenje

Pregledi pri specialistih (17x) in splošnem zdravniku (15x).

#### Rehabilitacija

Fizioterapija na oddelku bolnišnice, 14 dni v zdravilišču, kasneje tudi doma.

#### Nevšečnosti med zdravljenjem

Zdravljenje v bolnišnici (tudi na intenzivni negi), RTG (52x), CT (2x), EMG (3x), transfuzija, odvzem krvi, jemanje analgetikov v obliki injekcij in tablet, odstranjevanje šivov, povezovanje ran, dihanje z umetnimi pljuči (18 dni), vstavljen urinski kateter, 9 mesecev hoje z berglami.

## Zmanjšanje življenjske aktivnosti

20.000 EUR Že pred nesrečo je imel zdravstvene težave, zaradi katerih je bil invalidsko upokojen (II. kategorija) - luskavica je prizadela sklepe, psihosomatsko obolenje, degenerativne spremembe na hrbtenici, težko se je premikal, prisilne drže ni bil sposoben, prav tako ne dvigovanja in prenašanja bremen in dela v neugodnih klimatskih razmerah. Lahko pa je opravljal nakupe, delal lažja dela okoli hiše, si kuhal in pospravil. Po nesreči se je stanje bistveno poslabšalo. Dodatno se je psihično spremenil, težko komunicira. Zmanjšala se je spretnost obeh rok in groba moč, težko hodi po stopnicah, neravnem terenu, na dolge razdalje in se hitro utrudi.

## Skaženost

2.000 EUR Zaradi vidnih posledic rezov na boku in levem stegnu, se neprijetno počuti kadar je v zdravilišču (kar je 14 dni na leto) (skopa trditvena podlaga).

---

OZ člen 179